**УКАЗАНИЯ**

**за директно предоставяне на безвъзмездна финансова помощ чрез Бюджетна линия**

**по процедура BG05SFOP001-5.001 „техническа помощ за оперативна програма „добро управление“**

1. **Наименование на програмата:**

Оперативна програма „Добро управление“

1. **Наименования на приоритетната ос:**

Приоритетна ос 5 „Техническа помощ“

1. **Наименование на процедурата:**

„Техническа помощ за ОПДУ“

1. **Измерения по кодове:**

|  |
| --- |
| **Измерение 1 - Област на интервенция** |
| **ФОНД** | ЕСФ |
| **Категория регион** | По-слабо развити региони |
| **Приоритетна ос** | **Код** | **Сума (лв.)** |
| 5 | 121 | 16 957 046 |
| 5 | 122 | 2 933 745 |
| 5 | 123 | 3 911 660 |

|  |
| --- |
| **Измерение 2- форма на финансиране** |
| **ФОНД** | ЕСФ |
| **Категория регион** | По-слабо развити региони |
| **Приоритетна ос** | **Код** | **Сума (лв.)** |
| 5 | 01 | 23 802 451 |

|  |
| --- |
| **Измерение 3- вид територия** |
| **ФОНД** | ЕСФ |
| **Категория регион** | По-слабо развити региони |
| **Приоритетна ос** | **Код** | **Сума (лв.)** |
| 5 | 01 | 23 802 451 |

1. **Цели на предоставяната безвъзмездна финансова помощ:**
* да осигури дейностите на УО по програмиране, изпълнение, мониторинг, контрол и оценка на ОПДУ;
* да повиши административния капацитет на УО за ефективно и ефикасно управление на програмата;
* да подобри капацитета на бенефициентите за подготовка и изпълнение на проекти в съответствие с приоритетите, целите и изискванията на програма;
* да осигури информация и широка публичност за целите и възможностите на програмата и положителната роля на Общността в процеса на изграждане на ефикасна и компетентна администрация и съдебна система в Република България.
1. **задължителни Индикатори ПО ПРОЦЕДУРАТА[[1]](#footnote-1):**

|  |  |
| --- | --- |
| **индикатори за изпълнение:**  | **целева стойност**  |
| *Обучени служители на УО и членове на КН* | *2 400* |
| *Проведени заседания на КН* | *20* |
| *Извършени оценки на ОПДУ, приоритети, процедури и пр.* | *10* |
| *Анализи, проучвания, доклади и др. подпомагащи изпълнението на ОПДУ и подготовката за следващия програмен период* | *5* |
| *Изработени информационни материали по вид (печатни, електронни и аудиовизуални)* | *15* |
| *Брой публични информационни събития* | *150* |
| *Брой служители, чиито заплати се съфинансират от техническа помощ* | *62* |

1. **Обща Стойност на финансирането по процедурата:**

 (BGN)

|  |  |  |  |
| --- | --- | --- | --- |
| **Обща стойност на финансирането** | **Процент на съфинансиране от ЕС (%)** | **Стойност на подкрепата от ЕС** | **Стойност на националното публично финансиране** |
| 23 802 451 | 85% | 20 232 083 | 3 570 368 |

при 10 процента на подкрепата по правилата на ЕФРР, съгл. чл. 98 от Регламент (ЕС) № 1303/2013[[2]](#footnote-2).

1. **Допустим кандидат:**

Допустим кандидат по тази процедура е Управляващият орган на Оперативна програма „Добро управление“. Той следва да разполага с необходимия административен, финансов и оперативен капацитет, който да гарантира изпълнение на финансовия план по отношение на резултати/продукти/услуги, план за финансиране и краен срок за изпълнение[[3]](#footnote-3).

1. **Дейности, допустими за финансиране:**

Допустими дейности са всички дейности, свързани с целите на процедурата, описани в т. 5, в това число:

* Материално-техническо обезпечаване на дейността на УО, в т.ч. прилагане на мерки, насочени към намаляване административната тежест за бенефициентите;
* Предоставяне на техническа подкрепа, набиране, обобщаване и анализ на информация и статистически данни, провеждане на изследвания, консултации, анализи, проучвания и др., необходими за правилното управление, изпълнение, наблюдение, оценка и контрол на ОПДУ;
* Предоставяне на специфична експертиза на УО по отношение на подготовка на процедури за кандидатстване (включително IT-експертиза, държавни помощи, устойчиво развитие, изготвяне на анализи на пазарни цени и др.) и оценка на постъпили проектни предложения;
* Оценка на изпълнението на ОПДУ (текуща оценка, както и оценка на въздействието);
* Подкрепа за приключването на Оперативни програми „Административен капацитет“ и „Техническа помощ“ 2007-2013 (подготовка на проучвания, анализи и оценки, свързани с извършване на дейности по верификация, контрол и одит, окончателен доклад и декларация за приключването; комуникационни дейности и дейности по информация и публичност, във връзка с приключването на ОПАК и ОПТП, включително провеждане на заключителните заседания на Комитета за наблюдение на програмите и др.);
* Подкрепа за програмирането на средствата от ЕС през следващия програмен период (след 2020 г.) (набиране, обобщаване и анализ на информация и статистически данни, подготовка на становища, доклади и документи, провеждане на изследвания, консултации, проучвания, наръчници и др.);
* Подкрепа за финансовия контрол и одит (включително проверки на място и свързаните с тях отчети, вътрешни системи за контрол, съблюдаване спазването на процедурите за обществени поръчки и др.);
* Подкрепа на процесите на оценка и избор на проекти (организация на оценителни комисии, база данни от независими експерти, притежаващи необходимите технически познания и опит, наемане на експерти, и др.), независими оценки на проекти;
* Организиране на работата, текущи разходи и обучение на Комитета за наблюдение на ОПДУ;
* Обучение на служителите на УО на ОПДУ (работни посещения, семинари, обмен на добри практики и опит и др.);
* Обезпечаване участието на служители от УО, участващи пряко в програмирането, управлението, изпълнението, наблюдението, оценката и контрола на ОПДУ в работни срещи, заседания, сесии на комитети, работни групи, мрежи и др.;
* Извършване на периодични прегледи, анализи и проучвания на капацитета и информираността на бенефициентите;
* Извършване на периодични прегледи, анализи и проучвания на осведомеността на широката общественост по отношение на ОПДУ и постигнатите по нея резултати, в контекста на Европейския социален фонд и кохезионната политика на ЕС;
* Изготвяне и поддръжка на интернет страница, участия в медиите, информационни филми и клипове по телевизията, реклами и други контакти с пресата;
* Публикации, бюлетини, брошури, постери, наръчници и др.;
* Организация на събития (конференции, кръгли маси, информационни дни, семинари, работни срещи и др.) за повишаване информираността, знанията и уменията на бенефициентите (потенциални и реални);
* Организация на публични информационни събития (конференции, кръгли маси, информационни дни, семинари, и др.) за повишаване обществената осведоменост по отношение на ОПДУ и постигнатите по нея резултати, в контекста на Европейския социален фонд и кохезионната политика на ЕС;
* Финансиране на разходите за възнаграждения (основни и допълнителни) за служители, работещи в Управляващия орган на ОПДУ, в т.ч. свързаните с тях осигурителни вноски и други дължими според действащото законодателство доплащания.

С оглед разпределението на финансовия ресурс по ПО 5 по области на интервенция в ОПДУ, във финансовия план допустимите дейности следва да бъдат обединени в следните категории дейности:

* Подготовка, изпълнение, наблюдение и контрол;
* Оценка и проучвания;
* Информиране и комуникация.

В т. 7 от формуляра за кандидатстване „План за изпълнение/Дейности по проекта“, кандидатът следва да опише категориите дейности, като към всяка от тях отнесе съответните допустими дейности.

1. **Недопустими дейности**

Не са допустими за финансиране дейности, които са били физически завършени или изцяло осъществени преди подаването на формуляра за кандидатстване по тази процедура от страна на бенефициента до управляващия орган, независимо дали всички свързани плащания са извършени от бенефициента, или не.

1. **МАКСИМАЛНА продължителност на изпълнение на ДЕЙНОСТИТЕ ПО БюджетнИ линиИ:**

103 месеца, с краен срок за изпълнение не по-късно от 31.12.2023 г.

1. **разходи, допустими за финансиране:**

Допустими за финансиране по тази процедура са всички разходи:

* извършени във връзка с допустими дейности в съответствие с ПМС № 119/2014 г.;
* извършени от бенефициента между 26 май 2015 г. и 31 декември 2023 г.

Разходи по правилата на ЕФРР са допустими за финансиране по тази процедура в размер до 10 процента от общо допустимите разходи по приоритетната ос, съгласно чл. 98 от Регламент (ЕС) № 1303/2013, при условие че такива са необходими за удовлетворителното изпълнение на операцията и са пряко свързани с нея.

1. **Хоризонтални политики**

При изпълнение на финансовия план бенефициентът се задължава да спазва хоризонталните политики по отношение на:

* Насърчаване на равенството между мъжете и жените, недопускане на дискриминация и достъпност
* Партньорство
* Устойчиво развитие
* Обществени поръчки
1. **начин на кандидастване**

Кандидатстването се извършва по електронен път чрез Информационната система за управление и наблюдение на средствата от Европейския съюз (ИСУН 2020).

Кандидатът подава формуляр за кандидатстване, придружен с финансов план и декларации, съгласно Приложения 1 – 4 към тези указания.

Формулярът за кандидатстване и финансовият план следва да са подписани с универсален електронен подпис от ръководителя на административната структура, част от която е звеното-кандидат или оправомощено за целите на подаването на формуляра за кандидатстване лице. Декларациите се подписват от ръководителя на административната структура, част от която е звеното-кандидат.

1. **оценка**

Оценката се извършва в съответствие с изискванията на Постановление № 107 на Министерския съвет от 2014 г. за определяне реда за предоставяне на безвъзмездна финансова помощ по програмите, съфинансирани по ЕФРР, ЕСФ, КФ на ЕС и ЕФМДР за периода 2014-2020 г. (ПМС №107/2014 г.)

Финансовият план се оценява по отношение изпълнение на критериите за административно съответствие и допустимост на разходите, както следва:

|  |
| --- |
| **І. КРИТЕРИИ ЗА АДМИНИСТРАТИВНО СЪОТВЕТСТВИЕ** |
| 1. Кандидатстването е извършено по електронен път чрез ИСУН 2020
 |
| 1. Използван е формулярът за кандидатстване и образецът на финансов план за конкретната процедура
 |
| 1. Формулярът и финансовият план са попълнени коректно и съдържат цялата необходима информация
 |
| 1. Заедно с формуляра за кандидатстване са подадени всички документи, които се изискват съгласно Указанията за директно предоставяне на БФП чрез БЛ по Процедура BG05SFOP001-5.001:
	1. Финансов план;
	2. ДЕКЛАРАЦИЯ на кандидата
	3. ДЕКЛАРАЦИЯ по чл. 26, ал. 2 от Закона за статистиката и чл. 20, § 2 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика
	4. ДЕКЛАРАЦИЯ за съгласие за предоставяне на информация
 |
| 1. Формулярът за кандидатстване и финансовият план са подписани с универсален електронен подпис от ръководителя на административната структура, част от която е звеното-кандидат или оправомощено за целта лице. Декларациите са подписани от ръководителя на административната структура, част от която е звеното-кандидат.
 |
| **ІI. КРИТЕРИИ ЗА ДОПУСТИМОСТ**  |
| 1. Кандидатът е **допустим** бенефициент съгласно Указанията за директно предоставяне на БФП чрез БЛ по Процедура BG05SFOP001-5.001
 |
| 1. Бенефициентът разполага с достатъчен капацитет[[4]](#footnote-4) за изпълнение на бюджетната линия съгласно Указанията за директно предоставяне на БФП чрез БЛ по Процедура BG05SFOP001-5.001
 |
| * 1. Административен[[5]](#footnote-5) – екипът за изпълнение е съобразен със спецификата и обема дейности и гарантира ефективното управление и изпълнение на бюджетната линия от страна на бенефициента.
 |
| * 1. Финансов[[6]](#footnote-6) *-* Бенефициентът може да осигури необходимото финансиране за изпълнение на дейностите по бюджетната линия
 |
| * 1. Оперативен – Бенефициентът има опит в изпълнение на дейности, сходни на дейностите по бюджетната линия, и/или опит в изпълнение на проекти, финансирани от различни донори.
 |
| 1. Планирани са резултати и индикатори, които съответстват на изискванията на Указанията за директно предоставяне на БФП чрез БЛ по Процедура BG05SFOP001-5.001.
 |
| 4. Разходите, включени във финансовия план, са допустими, съгласно Указанията за директно предоставяне на БФП чрез БЛ по Процедура BG05SFOP001-5.001, като съотношението между очакваните разходи и планираните резултати е задоволително. |

Оценката на формуляра за кандидатстване и финансовия план по настоящата процедура се извършва от Оценителен екип, определен с акт на Ръководителя на УО.

В случаи на установени в процеса на оценка непълноти и/или нередовности във формуляра за кандидатстване и/или финансовия план, оценителите могат мотивирано да изискат от бенефициента преработка на формуляра и/или финансовия план и/или допълнителни разяснения, в определен за това срок. Исканията за представяне на допълнителни документи и разяснения ще се изпращат чрез електронния профил на кандидата в ИСУН 2020, като кандидатът ще бъде известяван по електронен път, чрез електронния адрес, асоцииран към неговия профил.

Подадените финансови планове ще бъдат оценявани по реда на тяхното подаване чрез ИСУН 2020 до изчерпване на финансовия ресурс, предвиден по тази процедура.

След проведената оценка и въз основа на решение за одобряване на бюджетна линия, ръководителят на УО издава заповед за предоставяне на безвъзмездна финансова помощ.

1. **Приложения**

***Документи за кандидатстване:***

* Приложение 1: Финансов план
* Приложение 2: Декларация на кандидата
* Приложение 3: Декларация по чл. 26, ал. 2 от Закона за статистиката и чл. 20, § 2 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика
* Приложение 4: Декларация за съгласие за предоставяне на информация

***Документи за информация:***

* Приложение 5: Заповед за предоставяне на БФП чрез бюджетна линия
* Приложение 6: Прогноза за предстоящи искания за плащане
* Приложение 7: Декларация на бенефициента
* Приложение 8: Наръчник на индикаторите по ОПДУ
* Приложение 9: Указание на министъра на финансите за третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансова рамка 2014-2020 г., издадено с № НФ-5/28.07.2014 г.
* Приложение 10: Декларация относно статута по ЗДДС
* Приложение 11: Декларация относно невъзстановимия ДДС
* Приложение 12: Декларация за липса на конфликт на интереси
* Приложение 13: Декларация за нередности
* Приложение 14: Искане за изменение на бюджетна линия
1. Индикаторите за изпълнение по процедурата са заложени в ОПДУ по приоритетна ос 5. Посочените целеви стойности са за целия период на изпълнение на програмата и следва да бъдат отчетени към края на 2023 г. Във формуляра за кандидатстване/финансовия план кандидатът трябва да включи тези индикатори, които отговарят на предвидените във формуляра дейности по бюджетната линия. [↑](#footnote-ref-1)
2. Регламент (ЕС) № 1303/2013 на Европейския парламент и на Съвета от 17 декември 2013 година [↑](#footnote-ref-2)
3. Към момента на кандидатстване Кандидатът декларира, че разполага с необходимия административен, финансов и оперативен капацитет за изпълнението на финансовия план с декларация (Приложение 2 към Указанията за директно предоставяне на БФП чрез БЛ по Процедура BG05SFOP001-5.001). [↑](#footnote-ref-3)
4. Административен, финансов и оперативен капацитет, който да гарантира изпълнение на условията за подпомагане, вкл. специфични такива по отношение на резултати/продукти/услуги, план за финансиране и краен срок за изпълнение. [↑](#footnote-ref-4)
5. Това обстоятелство се проверява, чрез информацията, предоставена в т. 9 от формуляра за кандидатстване, където е описан екипа на проекта по позиции и функции, както и предвидените квалификации и отговорности за заемане на всяка позиция. [↑](#footnote-ref-5)
6. Това обстоятелство се проверява служебно от оценителния екип към момента на кандидатстване в Закона за държавния бюджет. Счита се, че бенефициентът разполага с необходимия финансов капацитет ако утвърдените разходи по бюджета на първостепенния разпоредител, за последната приключила финансова година, в чиято структура е съответния бенефициент са по-високи от размера на исканата БФП. [↑](#footnote-ref-6)